CELEX: 62019TN0484
Language: bg
Date: 2019-07-04 00:00:00
Title: Дело T-484/19: Жалба, подадена на 4 юли 2019 г. — Pearson Loan Finance и др./Комисия

16.9.2019   
            
            
               BG
            
            
               Официален вестник на Европейския съюз
            
            
               C 312/27
            
         
      Жалба, подадена на 4 юли 2019 г. — Pearson Loan Finance и др./Комисия
      (Дело T-484/19)
      (2019/C 312/23)
      Език на производството: английски
      
         Страни
      
      
         Жалбоподател: Pearson Loan Finance Unlimited (Лондон, Обединено кралство), Pearson Overseas Holdings Ltd (Лондон), и Pearson International Finance Ltd (Лондон) (представители: A. von Bonin и O. Brouwer, lawyers)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени Решение на Комисията C(2019) 2526 окончателен от 2 април 2019 г. относно държавна помощ SA.44896, приведена в действие от Обединеното кралство за освобождаване на финансирането на групи на (КЧД);
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първо основание: грешки при прилагането на правото, явни грешки в преценката и липса на адекватни мотиви за определяне в обжалваното решение на референтната система.
               
            
                  2.
               
               
                  Второ основание: грешки при прилагането на правото, явни грешки в преценката и липса на адекватни мотиви за неправилното квалифициране в обжалваното решение на освобождаването на финансирането на групи като дерогация от нормалното действие на референтната система.
               
            
                  3.
               
               
                  Трето основание: грешки при прилагането на правото и явни грешки в преценката при приемането в обжалваното решение, че освобождаването на финансирането на групи води до дискриминация на икономически оператори.
               
            
                  4.
               
               
                  Четвърто основание: грешки при прилагането на правото и явни грешки в преценката в обжалваното решение при изграждането на извода, че освобождаването на финансирането на групи не било обосновано от характера и общата структура на референтната система.